

**"Мемлекеттiк кәсiпорындар мен мемлекеттiк мекемелерге бекiтiлген мүлiктi есептен шығарудың тәртiбi туралы нұсқаулықты бекiту туралы" Қазақстан Республикасы Қаржы министрлiгiнiң 2000 жылғы 1 қарашадағы N 470 бұйрығына өзгерiстер мен толықтырулар енгiзу туралы**

***Күшін жойған***

Қазақстан Республикасының Қаржы министрінің 2002 жылғы 26 маусымдағы N 290 бұйрығы. Қазақстан Республикасы Әділет министрлігінде 2002 жылғы 25 шілдеде тіркелді. Тіркеу N 1929. Күші жойылды - Қазақстан Республикасы Қаржы министрінің 2011 жылғы 28 шілдедегі N 382 бұйрығымен.

      Күші жойылды - ҚР Қаржы министрінің 2011.07.28 N 382 бұйрығымен.

      БҰЙЫРАМЫН:

      1. "Мемлекеттiк кәсiпорындар мен мемлекеттiк мекемелерге бекiтiлген мүлiктi есептен шығарудың тәртiбi туралы нұсқаулықты бекiту туралы" Қазақстан Республикасы Қаржы министрлiгiнiң 2000 жылғы 1 қарашадағы N 470 бұйрығына мынадай өзгерiстер мен толықтырулар енгiзiлсiн:

      көрсетiлген бұйрықпен бекітілген Мемлекеттiк кәсiпорындар мен мемлекеттiк мекемелерге бекiтiлген мүлiктi есептен шығарудың тәртiбi туралы нұсқаулықта:

      6-тармақ мынадай редакцияда жазылсын:

      "6. Мемлекеттiк кәсiпорындардың мүлкiн есептен шығару:

      100 пайыз тозғанда - мемлекеттiк кәсiпорынның шешiмi бойынша;

      50 пайыздан артық тозғанда және/немесе баланстық құны 1000 еселенген ең төмен есепті көрсеткiштен артық емес болғанда - мемлекеттiк басқару органымен келiсiм бойынша және Қазақстан Республикасының Қаржы министрлiгi Мемлекеттiк мүлiк және жекешелендiру комитетiнiң (бұдан әрi - Комитет) аумақтық органдарынан жазбаша рұқсатынан кейiн жүзеге асырылады;

      кемiнде 50 пайыз тозғанда және/немесе баланстық құны 1000 еселенген ең төмен есептi көрсеткiштен артық болғанда - мемлекеттiк басқару органымен келiсiм бойынша және Комитеттiң жазбаша рұқсатынан кейiн жүзеге асырылады.";

      7-тармақта:

      бiрiншi абзацтағы "Қазақстан Республикасының Қаржы министрлiгi Мемлекеттiк мүлiк және жекешелендiру (бұдан әрi - Комитет)" деген сөздер алынып тасталсын;

      екiншi абзацы мынадай редакцияда жазылсын:

      "Қазақстан Республикасы Сыртқы iстер министрлiгiнiң шетелдегi мекемелерiнiң мүлкiн есептен шығару;

      100 пайыз тозғанда және/немесе баланстық құны 100 еселенген ең төмен есептi көрсеткiштен артық емес жағдайда - Қазақстан Республикасы Сыртқы істер министрлiгiнiң шешiмi бойынша;

      баланстық құны 100 еселенген ең төмен есептi көрсеткiштен артық жағдайында - Қазақстан Республикасы Сыртқы iстер министрлiгiнiң Комитетпен келiсiлген шешiмi бойынша жүзеге асырылады.".

      8-тармақтағы "уәкiлеттi органдармен" деген сөздер "мемлекеттiк басқару органдарымен" деген сөздермен ауыстырылсын;

     12-тармақта:

     "келiсуге" деген сөздiң алдынан "мемлекеттiк басқару

органдарына" деген сөздермен толықтырылсын;

     мынадай мазмұндағы екiншi бөлiммен толықтырылсын:

     "Мемлекеттiк басқару органдарымен келiсiлген есептен шығару құжаттары тиiсiнше Комитетке немесе оның аумақтық органдарына жазбаша рұқсат алу үшiн жiберiледi.";

     13-тармақтағы "уәкiлеттi органның" деген сөздер "мемлекеттiк

басқару органының" деген сөздермен ауыстырылсын.

     2. Осы бұйрық Қазақстан Республикасының Әдiлет министрлiгiнде

мемлекеттiк тiркелген сәтiнен бастап iске қосылады.

*Қазақстан Республикасы*

*Премьер-Министрiнiң орынбасары -*

*Қаржы министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК